
Az Energiabörze cégcsoport tagja, az Energiabörze Power Kft. sikeresen lezárta az összesen 2,996 MW beépített teljesítményű és 4,771 MWh kapacitású lítium energiatároló telepítési projektjének a megvalósítását, mely beruházásból 1,996 MW beépített teljesítményű és 4,771 MWh kapacitású tároló  megvalósítása a Helyreállítási és Ellenállóképességi Eszköz (HEE) támogatásával, az Európai Unió társfinanszírozásával 217.701.005 forint vissza nem térítendő támogatás felhasználásával valósult meg. 
A projekt két helyszínen került megvalósításra:
· Almásfüzitő helyszínen 2 MW beépített teljesítményű és 2,4 MWh kapacitású – melyből pályázott 1,2 MW teljesítmény és 2,4 MWh kapacitás valamint,
· Cibakháza helyszínen 0,996 MW beépített teljesítményű és 2,371 MWh kapacitású – melyből pályázott 0,996 MW teljesítmény és 2,371 MWh kapacitás.
A projekt teljes összköltsége 1.274.369.884 forint volt, melyből elszámolható költség 934.113.124 forint, a vissza nem térítendő támogatás pedig 217.700.995.forint volt. 
Az RRF-6.5.1-23 kódszámú, „Hálózati energiatárolók telepítése energiapiaci szereplőkkel” című pályázati felhíváson támogatást nyert RRF-6.5.1-23-2024-00011 azonosító számú projekt célja, hogy jelentős mértékben hozzájáruljon az időjárásfüggő villamosenergiatermelő kapacitások hatékony integrálásához a villamosenergia-rendszerbe. 

A fejlesztés eredményeként lehetőség nyílik újabb, megújuló energiaforrások alapú   termelők  létesítésére és hálózati csatlakozásukra, ezzel elősegítve a fenntartható  energiatermelés növekedését.

A beruházás az Energiabörze Power Kft. almásfüzitői és cibakházi telephelyén valósult meg, ahol maximális teljesítményen üzemeltetve 2 órán át megszakítás nélkül villamosenergia ki- vagy betáplálásra alkalmas litium-ionos energiatolók kerülnek kiépítésre. A beruházás célja, hogy jelentős mértékben hozzájáruljon az időjárásfüggő villamosenergiatermelő kapacitások hatékony integrálásához az országos villamosenergia-rendszerbe. A projekt megvalósítása lehetőséget biztosít arra, hogy a megújuló energiaforrások, mint például a nap- és szélenergia, még nagyobb mértékben hozzájáruljanak a villamosenergia-termeléshez. Az időjárásfüggő termelés rendszerszintű integrációja nemcsak a meglévő kapacitások hatékony kihasználását teszi lehetővé, hanem új megújuló energiaforrás alapú termelők létesítését és azok hálózati csatlakoztatását is biztosítja.
A most lezárt projekt elősegíti a fenntartható energiatermelés növekedését, és hozzájárul a zöld energiaalapú gazdaság fejlődéséhez. Az új energiaforrások integrálása lehetővé teszi, hogy a villamosenergia-rendszer egyre inkább az alacsony szén-dioxid-kibocsátású, megújuló energiaforrásokra épüljön, elősegítve ezzel Magyarország klímacéljainak elérését.
Az Energiabörze a megújuló energiaforrások piacának koordinálásával és az integrált energiaellátás biztosításával hozzájárul a gazdaság zöld átállásához, biztosítva a hosszú távú fenntarthatóságot és energiaellátásbiztonságot. A beruházás jelentős hatással van a hazai energiaiparra, növelve a megújuló energiaforrások részesedését a villamosenergia-termelésben, és hozzájárulva ezzel a tiszta energia jövőbeni elérhetőségéhez.
A projektről bővebb információt a www.energiaborze.hu oldalon olvashatnak. További információ kérhető: titkarsag@energiaborze.hu

Lezárult az Energiabörze Power Kft. 1.274.369.884 Ft értékű lítium energiatároló telepítése

